แรงขายทำกำไรฉุด SET ปิดลบ 2 จุด โบรกฯแนะจับตาตัวเลขเงินเฟ้อสหรัฐฯคืนนี้
แรงขายทำกำไรฉุด SET ปิดลบ 2 จุด โบรกฯแนะจับตาตัวเลขเงินเฟ้อสหรัฐฯคืนนี้ โดยดัชนีปิดตลาดวันนี้ ที่ระดับ 1,720.43 จุด ลบ 1.83 จุด หรือ 0.11% มูลค่าการซื้อขาย 4.2 หมื่นล้านบาท
30 ส.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,720.43 จุด ลบ 1.83 จุด หรือ 0.11% มูลค่าการซื้อขาย 4.2 หมื่นล้านบาท
10 หุ้นกดดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้แกว่งไซด์เวย์ โดยบรรยากาศการลงทุนดีในช่วงเช้า แต่ช่วงบ่ายเผชิญแรงขายทำกำไรหลังไม่ผ่านแนวต้านสำคัญ 1,730 จุด ทำให้ตลาดฯย่อตัวลง
ขณะที่ตลาดหุ้นในภูมิภาคเอเชียบวกได้ดีในช่วงเช้าเช่นกันเฉลี่ย 0.5% แต่ช่วงบ่ายเจอแรงขาย โดยเฉพาะตลาดหุ้นฮ่องกงช่วงเช้าบวก 100 กว่าจุด แต่บ่ายพลิกมาติดลบกว่า 200 จุด ผันผวนแรงพอควร โดยปัจจัยบวกมาจากการเจรจาสหรัฐและแคนาดามีโอกาสที่จะบรรลุข้อตกลงภายใต้กรอบการค้าเสรีอเมริกาเหนือ (NAFTA) ได้ในวันศุกร์นี้ ทำให้ความคาดหวังมากขึ้นที่จะเห็นการเจรจากับยุโรปและจีนตกลงกันได้ดีด้วย
ส่วนแนวโน้มการลงทุนในวันพรุ่งนี้ (31 ส.ค.) คาดว่าตลาดฯคงจะแกว่งไซด์เวย์ โดยมีแนวรับ 1,710-1,700 จุด ส่วนแนวต้าน 1,730 จุด พร้อมแนะติดตามการปรับลด-เพิ่มน้ำหนักลงทุนหุ้นไทยบางตัวของ MSCI ที่จะมีผลในวันพรุ่งนี้ โดยหุ้น IVL ได้ถูกเพิ่มน้ำหนักลงทุน แต่หุ้น CPALL, PTT, AOT ถูกลดน้ำหนักการลงทุนไปบ้าง ซึ่งตลาดหุ้นไทยที่ปรับตัวลงวันนี้ส่วนหนึ่งอาจมาจากการปรับลดน้ำหนักลงทุนล่วงหน้า นอกจากนี้ ต้องติดตามตัวเลขเงินเฟ้อ (PCE) ของสหรัฐฯที่จะออกมาคืนนี้ และผลตอบรับจากงานไทยแลนด์โฟกัสในระยะต่อไป
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 2,596,677.45 ล้านบาท ปิดที่ 52 บาท ลดลง 0.50 บาท
AOT มูลค่าการซื้อขาย 2,019,046.48 ล้านบาท ปิดที่ 66.50 บาท เพิ่มขึ้น 0.25 บาท
CPALL มูลค่าการซื้อขาย 1,969,500.20 ล้านบาท ปิดที่ 68.50 บาท ลดลง 0.75 บาท
PTTGC มูลค่าการซื้อขาย 1,897,100.80 ล้านบาท ปิดที่ 83.25 บาท ราคาไม่เปลี่ยนแปลง
TRUE มูลค่าการซื้อขาย 1,382,762.44 ล้านบาท ปิดที่ 6.60 บาท ลดลง 0.10 บาท